***Համայնք Ջերմուկ (2021թ. 2-րդ եռամսյակ)***

***1.Բնակավայրերի քանակը***՝ **5:**

***2.Հրավիրված խորհրդակցությունների քանակը***՝ 6:

***3.Համայնքի բնակիչների ընդունելությունների քանակը՝* 59**:

***4.Բնակավայրերի այցելությունների քանակը***՝ 21**, որից՝** 5-ական Կեչուտ և Հերհեր, 4-ը՝ Կարմրաշեն, 7 -ը՝ Գնդեվազ բնակավայրերում**:**

***5.Ավագանու նիստերի քանակը՝*** թվով 2:

**6.Ավագանու մշտական հանձնաժողովների քանակը՝ 6**:

1) Գիտության, կրթության, մշակույթի և երիտասարդական հարցերի մշտական հանձնաժողով

2) Սոցիալական, առողջապահության, սպորտի և ֆիզիկական կուլտուրայի հարցերի մշտական հանձնաժողով .

3) Քաղաքաշինության, տրանսպորտի, կոմունալ տնտեսության, բնության և շրջակա միջավայրի պահպանության մշտական հանձնաժողով 4) Ֆինանսավարկային, բյուջետային և տնտեսական հարցերի մշտական հանձնաժողով

5) Ենթակառուցվածքների գործունեության հարցերով մշտական հանձնաժողով 6)Համայնքի տնտեսական զարգացման և փոքր ու միջին բիզնեսի աջակցման մշտական հանձնաժողով:

***7.Աշխատակազմի երկրորդ կարգի մասնագետի կողմից տնային այցելությունների քանակը***` 54**:**

1.Յուրաքանչյուր տնային այցելության նպատակն է ճշտել տվյալ պահին ընտանիքում փաստացի բնակվողների թիվը, արձանագրել բացականերին, գնահատել ընտանիքի կարիքները, բացահայտել խնդիրները, առաջարկել համապատասխան լուծումներ:

2.Կազմվում է արձանագրություն բնակարանային և սոցիալական պայմանների վերաբերյալ:

3.Ելնելով ընտանիքի սոցիալ-իրավական անապահով վիճակից մասնագետն առաջարկում է նշանակել ընտանեկան կամ սոցիալական նպաստ:

***8.Նախադպրոցական և արտադպրոցական կրթության հաստատություններ կատարված այցեր՝***

***Ապրիլ՝***

* Այց Ջերմուկի Մ. Գորկու անվան թիվ 1 հիմնական դպրոց, որտեղ տեղի ունեցավ համադպրոցական միջոցառում ՝<<Եղել ենք... Կանք ... Կլինենք...>> խորագրով՝ նվիրված Արցախյան երկրորդ պատերազմին

**Մայիս՝**

* Այց Ջերմուկի «Զատիկ» մանկապարտեզ՝ մասնակցելու միջոցառմանը, որտեղ մեկ սերունդ ևս հրաժեշտ տվեց Ջերմուկի <<Զատիկ>> մանկապարտեզին։

***9. Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** այդպիսիք չկան:

***10. Հանրային միջոցառումներ՝***

**Ապրիլ՝**

* Ծաղիկներ են խոնարհվել, և հարգանքի տուրք է մատուցվել Ջերմուկի Սբ․ Գայանե եկեղեցու հարևանությամբ գտնվող՝ Եղեռնի անմեղ զոհերի հիշատակին նվիրված հուշարձանի առջև։
* Իրականացվել է համապետական ծառատուն

**Մայիս՝**

* Հարգանքի տուրք` Արցախյան (առաջին և երկրորդ) պատերազմում զոհված հերոսների հիշատակին։
* Գնդեվազի դպրոցի աշակերտները այցելել են գերեզմանատուն՝ հարգանքի տուրք մատուցելու զոհված հերոսների հիշատակին։

**Հունիս՝**

* «Զատիկ» մանկապարտեզի բակում նշվեց երեխաների պաշտպանության օրը;
* Հունիսին մեկնարկել է Ստեփան Ավագյանի անվան հուշամրցաշարը, որը եզրափակվել է հունիսի 14-ին:
* Ջերմուկի Ռ․ Մելիքյանի անվան արվեստի դպրոցի սաների աշխատանքների ցուցահանդես։
* Ջերմուկի Սբ. Գայանե եկեղեցում Աստծո օրհնությունը և ավանդույթի համաձայն օրհնված խաչերը ստանալուց հետո Հայկական Բանակի շարքերը համալրելու մեկնեց նորակոչիկների հերթական խումբը Ջերմուկից:

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝*** այդպիսիք չկան:

***12.Աղբահանության և սանիտարական մաքրման աշխատանքների իրականացում՝***

Համայնքում ապահովվում է աղբահանության լիակատար իրականացում ավագանու կողմից հաստատված հայեցակարգով և սահմանած դրույքաչափերով:

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝

* Հանդիպում-քննարկում Ջերմուկում իրականացվող մի քանի ծրագրերի /Մանկական զարգացման կենտրոնի և Գնդեվազի մանկապարտեզի վերանորոգում, նաև արևային կայանների տեղադրում / նախագծողների և շինարարների հետ։
* Հանդիպում-քննարկում ՀՀ տարածքային կառավարման և զարգացման նախարարության, տեղական ինքնակառավարման քաղաքականության վարչության պետ` Աշոտ Գիլոյանի և GIZ -ի ներկայացուցիչների հետ՝ քննարկվեցին Ջերմուկ համայնքում այս պահին ընթացքի մեջ գտնվող (նաև արդեն ավարտված և հետագայում նախատեսվող) ծրագրերը, որոնք իրականացվել են համայնքների խոշորացումից հետո։

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ամբողջ տեղեկատվությունը տեղադրվում է`

jermuk.am,

jermukcity.am կայքերում

facebook-սոցիալական ցանցի՝ «[Jermuk city Ջերմուկի համայնքապետարան» էջում:](https://www.facebook.com/jermukcity/?hc_ref=ARSkfTl0T5GsD57nBCpF3zSbweSb_MItlVdDsVG-puy-ew-Ov8HS4DCO-6Oq7VeHvNQ)

***15.Ավագանու հրապարակային նիստերի առցանց հեռարձակում չի եղել:***